Общинска избирателна комисия Тервел


ПРОТОКОЛ № 1 
	Днес, 09.09.2023 г. в гр. Тервел се проведе заседание на Общинска избирателна комисия -Тервел. На заседанието присъстваха:
Председател:	Невяна Димитрова Пенчева
Зам.-Председател:  Димитър Христов Цонев
Зам.-Председател:  Капка Христова Георгиева
Секретар:		Айтен Исмаилова Ахмед

Членове: 		Боряна Христова Димитрова
Димитър Иванов Костадинов
Елка Цонева Иванова
Искра Балушева Илиева
Пламен Стоянов Петров

На заседанието не присъстват: Елица Сашева Димитрова и Златка Начева Алексиева 

Заседанието бе открито в 10:00 часа и председателствано от Председателя на ОИК-Тервел Невяна Пенчева. 
Установено бе присъствието на 9 члена на ОИК-Тервел и наличие на кворум. 
Председателят на комисията запозна присъстващите с проекта за дневен ред, като след разисквания единодушно с 9 гласа ЗА бе приет следния дневен ред:  

1. Определяне номерацията на решенията на Общинска избирателна комисия (ОИК) Тервел.
2. Избор на комисия за маркиране по уникален начин на печата на ОИК-Тервел, във връзка с произвеждане на изборите за общински съветници и за кметове на 29 октомври 2023 г. 
3. Регламентиране на начина за свикване на заседанията, начина на приемане, обявяване и обжалване на решенията и работно време на ОИК-Тервел. 
4. Проект за решение за приемане на образец на електронен публичен регистър на жалбите и сигналите, подадени до ОИК-Тервел и решенията по тях и указания за комплектуване на преписките по жалбите срещу решенията на Общинска избирателна комисия – Тервел.

          1.По точка първа  от дневния ред:
[bookmark: bookmark1]              Председателят докладва проект за решение. След направени разисквания и констатация и на основание чл. 87 от Изборния кодекс, ОИК-Тервел взе следното:
РЕШЕНИЕ 
№ 1-МИ
гр. Тервел, 09.09.2023 г.

ОТНОСНО: Определяне номерацията на решенията на Общинска избирателна комисия Тервел

На основание Решение № 1 от 12.05.2021 г. на Централната избирателна комисия, Общинска избирателна комисия Тервел
 
Р Е Ш И:
 
1. Взетите от ОИК-Тервел решения имат единна последователна номерация с арабски цифри, като след съответната арабска цифра се поставя тире и се добавя съкращение за съответния вид избор: МИ – за избори за общински съветници, кметове на общини и кметства.
2. Номерацията на решенията на Общинска избирателна комисия – Тервел започва с № 1 (едно).

Решението подлежи на обжалване пред ЦИК София, в тридневен срок, считано от обявяването му.
Препис от решението да се изложи на информационното табло на ОИК – Тервел.

Гласували 9 членове на ОИК- Тервел:
„За“ – Невяна Димитрова Пенчева, Димитър Христов Цонев, Капка Христова Георгиева, Айтен Исмаилова Ахмед, Боряна Христова Димитрова, Димитър Иванов Костадинов, Елка Цонева Иванова, Искра Балушева Илиева, Пламен Стоянов Петров.
„Против“ – 0

2.По точка втора от дневния ред:
            Председателят докладва проект за решение. След направени разисквания и констатация и на основание чл. 87 от Изборния кодекс ОИК Тервел взе следното:





РЕШЕНИЕ 
№ 2-МИ
гр. Тервел, 09.09.2023 г.


ОТНОСНО: Избор на комисия за маркиране по уникален начин на печата на ОИК- Тервел, във връзка с произвеждане на изборите за общински съветници и за кметове на 29 октомври 2023 г.
 
 
На основание чл. 57, ал. 1, т. 8, чл. 79, чл. 88 от Изборния кодекс и във връзка с Решение № 1966-МИ от 08.08.2023 г. на Централната избирателна комисия, Общинска избирателна комисия - Тервел 
Р  Е  Ш  И:

Определя комисия в състав:
1. НЕВЯНА ДИМИТРОВА ПЕНЧЕВА – Председател на ОИК – Тервел;
2.  АЙТЕН ИСМАИЛОВА АХМЕД – Секретар на ОИК – Тервел.
Със следната задача: Да маркира по уникален начин печатите на ОИК – Тервел, във връзка с произвеждането на изборите за общински съветници и за кметове на 29 октомври 2023 г. За маркирането на печатите да се състави протокол, съгласно Приложение към Решение № 1966-МИ от 08.08.2023 г. на ЦИК, подписан от членовете на комисията, съдържащ най-малко 3 (три) отпечатъка от всеки от маркираните печати, съгласно приложението. За всеки от печатите да се състави отделен протокол.

Решението подлежи на обжалване пред ЦИК София, в тридневен срок, считано от обявяването му.
Препис от решението да се изложи на информационното табло на ОИК – Тервел.

Гласували 9 членове на ОИК- Тервел:
„За“ – Невяна Димитрова Пенчева, Димитър Христов Цонев, Капка Христова Георгиева, Айтен Исмаилова Ахмед, Боряна Христова Димитрова, Димитър Иванов Костадинов, Елка Цонева Иванова, Искра Балушева Илиева, Пламен Стоянов Петров.
„Против“ – 0

3.По точка трета от дневния ред:
Председателят докладва проект за решение. След направени разисквания и констатация и на основание чл. 87 от Изборния кодекс ОИК Тервел взе следното:

РЕШЕНИЕ 
№ 3-МИ
Тервел, 09.09.2023

ОТНОСНО: Регламентиране на начина за свикване на заседанията, начина на приемане, обявяване и обжалване на решенията и работното време на ОИК-Тервел 

На основание чл. 85, чл. 86, чл. 87, ал. 2 и чл. 88 от Изборния кодекс и във връзка с Решение № 2161–МИ от 31.08.2023 г. на Централната избирателна комисия, Общинска избирателна комисия – Тервел

РЕШИ:

1. Общинската избирателна комисия се свиква на заседание от нейния председател или по искане на една трета от членовете й. При отсъствие на председателя заседанията на ОИК се свикват от определен от него заместник-председател.
2. Всеки член на ОИК се уведомява за датата и часа на насрочените заседания по телефон и/ или чрез съобщение, което се публикува и на интернет страницата на комисията и се поставя на общодостъпно място.
3. Публикува дневен ред на интернет страницата на комисията.
4. Заседанията на ОИК са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие – от определен от него заместник-председател.
5. Гласуването е явно и поименно. Гласува се „за“ или „против“. Не се допуска гласуване „въздържал се“.
6. Членовете на ОИК, когато не са съгласни с посоченото в протокола, могат да го подписват с „особено мнение“, като писмено посочат в какво се изразява то.
7. Членовете на ОИК, когато не са съгласни с прието решение, могат да изразят „особено мнение“, като писмено посочат в какво се изразява то.
8. За заседанията на ОИК се съставя протокол, който се подписва от председателя и секретаря и се публикува на интернет страницата на комисията незабавно.
9. Общинската избирателна комисия приема решенията си с мнозинство две трети от присъстващите членове.
10. Когато ОИК при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 85, ал. 4, изречение второ ИК. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ ИК.
11. Решението на ОИК подлежи на обжалване пред ЦИК по реда на чл. 88 ИК.
12. При отмяна на решението за отхвърляне ОИК постановява ново решение, което се приема с мнозинство повече от половината от всичките й членове.
13. Решенията на ОИК може да се обжалват в тридневен срок от обявяването им пред ЦИК, която се произнася в тридневен срок с решение. Срокът за обжалване на решенията на ОИК започва да тече от датата на второто по ред обявяване на съответното решение съгласно т. 18. Решението на ОИК, потвърдено с решение на ЦИК, подлежи на обжалване по реда на чл. 98, ал. 2 от Административнопроцесуалния кодекс пред Административния съд по местонахождение на съответната общинска избирателна комисия. В останалите случаи решението на ЦИК се обжалва пред Върховния административен съд.
14. Решенията на комисията се приемат с поименно гласуване, което се отразява в протокола от заседанието.
15. Решенията, удостоверенията и текущата кореспонденция на ОИК се подписват от председателя и секретаря.
16. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.
17. Когато едновременно отсъстват и председателят, и секретарят, решенията, протоколите, удостоверенията и текущата кореспонденция се подписват от заместник-председателя и от определен с решение на комисията член, предложени от различни партии и коалиции.
18. Решенията, протоколите, удостоверенията и текущата кореспонденция на ОИК се подпечатват с печата им.
19. На заседанията на комисията може да присъстват застъпници, представители на партии, коалиции/местни коалиции или представляващите инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.
20. Общинската избирателна комисия поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния район, сканираните протоколи на секционните избирателни комисии и други документи и данни. На интернет страницата на комисията се публикуват и всички публични регистри при спазване изискванията за защита на личните данни.
21. Общинската избирателна комисия обявява решенията си незабавно след приемането им чрез поставяне на общодостъпно място в сградата, в която се помещава, и чрез публикуване на интернет страницата си. Сградата и мястото за обявяване на решенията се определя с решение на ОИК незабавно след назначаването й и се оформя по начин, показващ предназначението му. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.
22. Работното време на ОИК - Тервел е всеки работен ден от 9,00 ч. до 17,00 ч. По изключение комисията ще работи и в почивните дни, когато в тях изтичат сроковете, визирани в Хронограмата на ЦИК за произвеждане на изборите за общински съветници и за кметове.
23. За обезпечаване на нормалната дейност на комисията и създаване на възможност за упражняване на правата на участващите в изборите субекти, уредени в ИК, в часовете от 9,00 ч. до 17,00 часа, ОИК организира дежурства за членовете си. Дежурството се провежда от поне двама членове на комисията, предложени от различни партии и коалиции.

Решението подлежи на обжалване пред ЦИК София, в тридневен срок, считано от обявяването му.
Препис от решението да се изложи на информационното табло на ОИК-Тервел.

Гласували 9 членове на ОИК- Тервел:
„За“ – Невяна Димитрова Пенчева, Димитър Христов Цонев, Капка Христова Георгиева, Айтен Исмаилова Ахмед, Боряна Христова Димитрова, Димитър Иванов Костадинов, Елка Цонева Иванова, Искра Балушева Илиева, Пламен Стоянов Петров.
„Против“ – 0

3.По точка четвърта от дневния ред:
Председателят докладва проект за решение. След направени разисквания и констатация и на основание чл. 87 от Изборния кодекс ОИК Тервел взе следното:

РЕШЕНИЕ 
№ 4-МИ
гр. Тервел, 09.09.2023 г.


ОТНОСНО: Приемане на Образец на електронен публичен регистър на жалбите и сигналите, подадени до ОИК-Тервел и решенията по тях и Указания за комплектуване на преписките по жалбите срещу решенията на Общинска избирателна комисия – Тервел,

             На основание чл. 87, ал. 1, т. 23, чл. 88 от Изборния кодекс и Решение № 2162-МИ/ 31.08.2023 г. на Централната избирателна комисия, Общинска избирателна комисия –Тервел

Р Е Ш И:

[bookmark: _GoBack]1. Приема образец на електронен публичен регистър на жалбите и сигналите подадени до ОИК - Тервел, постановените по тях решения съгласно Приложение № 1 и Приложение № 2, неразделна част от настоящото решение.
2. Приема указания за комплектуване на преписките по жалбите срещу решенията на Общинска избирателна комисия - Тервел, 

Решението подлежи на обжалване пред ЦИК София, в тридневен срок, считано от обявяването му.
Препис от решението да се изложи на информационното табло на ОИК-Тервел.

Гласували 9 членове на ОИК- Тервел:
„За“ – Невяна Димитрова Пенчева, Димитър Христов Цонев, Капка Христова Георгиева, Айтен Исмаилова Ахмед, Боряна Христова Димитрова, Димитър Иванов Костадинов, Елка Цонева Иванова, Искра Балушева Илиева, Пламен Стоянов Петров.
„Против“ – 0

Поради изчерпване на дневния ред заседанието на ОИК-Тервел бе закрито в 11:11 часа.

Председател: ………………………
(Невяна Димитрова Пенчева)


Секретар: ………………………….
(Айтен Исмаилова Ахмед)

